armvectores/hy_wikipedia_2023 huggingface dataset:
Ֆիգեյրա դա Ֆոշ

Ֆիգեյրա դա Ֆոշ (պորտուգալերեն՝ Figueira da Foz. Պորտուգալերեն արտասանություն: [[Միջազգային հնչյունական այբուբեն|[fiˈɣɐjɾɐ ðɐ ˈfɔʃ]]] ( )), քաղաք, համայնք, ծովային նավահանգիստ Պորտուգալիայում՝ Կոիմբրա շրջանում, Ատլանտյան օվկիանոսի ափին, Մոնդեգուի գետաբերանի մերձակայքում, շրջանի վարչական կենտրոն Կոիմբրա քաղաքից մոտավորապես 40 կիլոմետր դեպի արևմուտք։ Զբաղեցնում է 379.05 կմ2 տարածք։ Բնակչության թվաքանակը 2011 թվականի մարդահամարի տվյալներով եղել է 62.125 (այդ ցուցանիշով երկրորդ տեղն է գրավում Կոիմբրայի շրջանում)։ 
Ծովափնյա զբոսաշրջային քաղաք է՝ լողափերով ու զվարճանքի բազմաթիվ վայրերով։ Այստեղ է գտնվում Իբերական թերակղզու խոշորագույն խաղատունը՝ Casino Figueira-ն։
1990-ական թվականներին պլանավորվել է քաղաքի կենտրոնից 7 կիլոմետր հեռավորության վրա կառուցել «Արծաթե ափ» միջազգային օդանավակայանը, բայց այն դեռևս չի կառուցվել։


== Ժողովրդագրություն ==


== Կլիմա ==

Ֆիգեյրա դա Ֆոշն ունի միջերկրածովյան կլիմա (Köppen climate classification-ի դասակարգմամբ՝ Csb)՝ մեղմ, անձրևառատ ձմեռներով ու չոր, տաք ամառներով։ Ամռանը հետկեսօրին հյուսիսարևմտյան ուժեղ քամիներ են հաճախ փչում։ 2020 թվականի սեպտեմբերի 18-ին մերձարևադարձային Alpha ցիկլոնի պատճառած փոթորիկը մեծ սողանք է առաջացրել քաղաքի մերձակայքում։  Ֆիգեյրա դա Ֆոշն ավելի ուժգին հարված էր ստացել 2018 թվականի հոկտեմբերի 13-ին՝ Leslie փոթորկի պատճառով։


== Պատկերասրահ ==

		
		
		
		
		
		
		
		
		


== Քույր քաղաքներ ==
Ֆիգեյրա դա Ֆոշը բարեկամական սերտ կապեր է հաստատել հետևյալ քաղաքների հետ.

 Ուկրաինա Եվպատորիա, Ղրիմ
 Ֆրանսիա Գրադինյան, Ժիրոնա
 Մոզամբիկ Անգոշ, Նամպուլա
 Իսպանիա Սյուդադ Ռոդրիգո, Կաստիլիա և Լեոն
 Պորտուգալիա Մորտագուա
 Կաբո Վերդե Պրայա
 ԱՄՆ Նյու Բեդֆորդ, Մասաչուսեթս


== Ծանոթագրություններ ==


== Արտաքին հղումներ ==
«Figueira da Foz»։ Encyclopædia Britannica 10 (11th ed.)։ 1911 
Central Tourist Region
Figueira's da Foz Municipality
Photos from Figueira da Foz
Surf Camp and Surfing Holidays in Figueira da Foz
Hostel Figueira da Foz
Surf Camp Figueira da Foz
Things to do in Figueira da Foz
Buarcos Surf Report
Events in Figueira da Foz
Surf school in Figueira da Foz – Cabedelo
Երուսաղեմի բնության թանգարան

Երուսաղեմի բնության թանգարան, բուսաբանության և կենդանաբանության թանգարան Իսրայելի մայրաքաղաք Երուսաղեմում։ Այն գտնվում է Երուսաղեմի գերմանական ակադեմիայի հարևանությամբ։ Ցուցահանդեսում ներկայացված են կենսաբանության, էկոլոգիայի և անատոմիայի ոլորտների լայն տեսականի։
Ամենամեծ ցուցահանդեսը նվիրված է թռչուններին, կաթնասուններին և սողուններին, որոնք հանդիպում են Իսրայելում և հարակից որոշ շրջաններում (Լիբանան, Սիրիա, Հորդանան)։ Կա նաև ընդարձակ ցուցահանդես, որը նվիրված է բացառապես դինոզավրերին։
Թանգարանի հարևանությամբ գործում են բազմաթիվ մանկական ակումբներ, ամառային ուսուցողական ճամբարներ, արվեստի դպրոցների ընունելության նախապատրաստական դասընթացներ և բոլորի համար նախատեսված այգի։


== Պատմություն ==

Թանգարանը գտնվում է հին երկհարկանի քարե շենքում, որը կառուցվել է XIX դարում։ Կառույցի սեփականատերը եղել է մի հարուստ հայ վաճառական՝ Ղազարոս Մարգարյան անունով։ Նա այդ տան շրջակայքում կառուցել է գեղեցիկ պարտեզ։ Պատի մոտ կառուցել է երկու մեծ դարպասներ անվտանգության համար։ Այգու տարածքում կար հինգ ստորգետնյա ցիստեռներ, որոնք հավաքում էին անձրևաջուրը։ XIX դարի վերջին շենքի հարակից մասում սկսվեց կառուցվել գերմանական կառույց։
XX դարում երբ շենքը հանձնվեց Օսմանյան Թուրքիային, այն ծառայել է որպես տարբեր գործակալությունների և գործակալների բնակավայր։ Առաջին աշխարհամարտից հետո թանգարանը հանձնվեց բրիտանական ուժերին և նրա կազմում մնաց մինչ Իսրայելի անկախության հռչակագիրը։
1962 թվականին կառույցը ստացել է թանգարանի կարգավիճակ և կոչվել Երուսաղեմի բնության թանգարան։


== Թանգարանի զարգացումը ==
Թանգարանը մշտապես եղել է Իսրայել ժամանած զբոսաշրջիկների ուշադրության կենտրոնում։ Ժամանակի ընթացքում այն հարստացել է նոր սրահներով, որոնք նվիրված են երկրաբանությանը, կենսաբանությանը և կենդանիների պատմական զարգացմանը։ Թանգարանային նմուշների մեծ մասը ստեղծվել է նկարիչ Դմիտրի Բարանովսկու մասնակցությամբ։
Թանգարանում կա ժամանակավոր ցուցասրահ, որը նվիրված է երկրաշարժերին։ Թանգարանը հիմնականում ներկայացնում է ցուցանմուշներ, որոնք կառուցված են արհեստական եղանակով։ Բացառություն է կազմում բաժիններից մեկը, որտեղ գտնվում են ողջ կենդանիներ։


== Պատկերասրահ ==

		
		
		
		
		
		


== Արտաքին հղումներ ==
Երուսաղեմի բնության թանգարանի պաշտոնական կայքը Archived 2019-03-20 at the Wayback Machine.
Երուսաղեմի բնության թանգարանի պատմություն
Իսրեյալի մշակութային և տուրիստական թանգարաններ և կառույցներ
Երուսաղեմում բացվել է բնության թանգարան
(2089) Սետասեա

(2089) Սետասեա (անգլ.՝ Cetacea), աստերոիդ աստերոիդների հիմնական գոտում։ Հայտնաբերվել է 1977 թվականի նոյեմբերի 9-ին Նորման Թոմասի կողմից Անդերսոն Մեսայում։
Միջին հեռավորությունը Արեգակից կազմում է 2,535029 ա. մ., առավելագույնը մոտենում է 2,143 ա. մ. հեռավորության վրա և հեռանում 2,9271 ա. մ.։ Արեգակի շուրջ մեկ ամբողջական պտույտ է կատարում 1474,26 երկրային օրվա ընթացքում, իր ուղեծրով շարժվելով միջինում 0,244191 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,39° անկյուն։
Սետասեա աստերոիդը պատկանում է Ֆաինայի աստերոիդների ընտանիքին, որը տեղաբշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2089) Սետասեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յոզեֆ

Յոզեֆ (գերմաներեն` Josef, Joseph)` գերմանական, լեհական և չեխական անուն է, համարժեք է հայկական Հովսեփին։ Գերմանականն ունի կրճատ Զեփ (գերմաներեն՝ Zepp) ձևը։


== Անունը կրողները ==
Յոզեֆ Անտոն Ստրանիցկի (1676-1726) •Josef Anton Stranitzky• ավստրիացի դերասան և դրամատուրգ
Յոզեֆ Ստժիգովսկի (1862-1941) •Josef Strzygowski• ավստրիացի պատմաբան, հայագետ և արվեստաբան
Յոզեֆ Լադա (1887-1957) •Josef Lada• չեխ նկարիչ և գրող
Յոզեֆ Հայդն (1732-1809) •Franz Joseph Haydn• ավստրիացի մեծ երգահան
Յոզեֆ Մարկվարտ (1864-1930) •Josef Markwart• գերմանացի արևելագետ, հայագետ, բանասեր և լեզվաբան
Յոզեֆ Մատեյ (1922-92) •Josef Matěj• չեխ կոմպոզիտոր
Յոզեֆ Յոախիմ (1831-1907) •Joseph Joachim• հրեական ծագումով ավստրա-հունգարացի ջութակահար
Յոզեֆ Վայդեմայեր (1818-66 թթ.) •Joseph Arnold Weydemeyer• գերմանական և ամերիկյան բանվորական շարժման գործիչ
Յոզեֆ Ռատցինգեր (Բենեդիկտոս XVI, 1927 թ.Մարքթլ ամ-Ին) •Joseph Alois Ratzinger• 265րդ Հռոմի պապը 2005-13 թթ.
Յոզեֆ Կարստ (1871-1942) •Josef Karst• գերմանացի լեզվաբան, հայագետ
Յոզեֆ Կոհլեր (1849-1941) •Josef Kohler• գերմանացի իրավաբան և բանաստեղծ
Ֆրիցլյան գործ (*1935) •Josef • ավստրիացի էլեկտրիկ
Ֆրանց Յոզեֆ I (գերմ.՝ Franz Joseph I., հունգ.՝ I. Ferenc József, չեխ․՝ František Josef I.,1830-1916 թթ.Շյոնբրուն) Ավստրա-Հունգարիայի կայսր
Զեպպ Բլատեր (*1936) •Josef (Zepp) Blatter• ՖԻՖԱ-ի նախագահը


== Ծանոթագրություններ ==
Տանուտեր Սարգսի խաչքար (Լանջաղբյուր)

Տանուտեր Սարգսի խաչքար, գտնվում է Հայաստանի Գեղարքունիքի մարզի Լանջաղբյուր գյուղի մեջ՝ Սուրբ Խաչ եկեղեցու արևմտյան պատին ագուցված՝ մուտքից աջ։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.38/2.3)։


== Տեղադրություն ==
Խաչքարն ագուցված է Լանջաղբյուր գյուղի մեջ՝ Սուրբ Խաչ եկեղեցու արևմտյան պատին։


== Վիմական արձանագրություն ==
Խաչքարի քիվին, թևերի արանքում և ստորին հատվածում առկա են 4 տող վիմական արձանագրություն.

ԿԱՄԱԻՆ ԱՅ. ԵՍ ՏԱՆՈԻՏԷՐ ՍԱՐԳԻՍ
ԿԱՆԿ[Ն]ԵՑԻ ԽԱՉՍ ԲԱՐԵԽԱԻՍ Ի[ՆՁ]
ՅՈՎԱՆԷՍ ԿԱԶՄՈՂ
ԹՎ :ՋՂԱ: (1542)Համաձայան արձանագրության՝ խաչքարը իր համար կանգնեցնել է տվել Տանուտեր Սարգիսը։ Կանգնեցվել է 1542 թվականին՝ Հովհաննես կազմողի կողմից։


== Տես նաև ==
Մասրուց անապատ


== Ծանոթագրություններ ==
Հայաստանի Բարձրագույն խումբ 2010 (ֆուտբոլ)

«Հայաստանի Բարձրագույն խումբ 2010ը» Հայաստանի ֆուտբոլի առաջնության Բարձրագույն խմբի 19-րդ առաջնությունն է։ Այն սկսվել է 2010 թվականի Մարտի 27-ին և ավարտվել նույն թվականի նոյեմբերի 14-ին։
19-րդ առաջնությունը ընթացավ 28 փուլերով։ Թիմերը միմյանց հետ մրցեցին 4 անգամ։ Չեմպիոն հռչակվեց ամենաշատ միավոր վաստակած թիմը՝ Երևանի «Փյունիկը»։ Հաշվի առնելով այն, որ «Շիրակ» ֆուտբոլային ակումբը, որը 2010 թ. Հայաստանի Բարձրագույն խմբի առաջնության արդյունքներով լքելու է Բարձրագույն խումբը, ունի նոր հովանավոր, որը լայնածավալ աշխատանքներ է կատարում ակումբի ենթակառուցվածքները բարելավելու նպատակով և Շիրակի մարզում ֆուտբոլի զարգացման գործընթացին աջակցելու նպատակով, ՀՖՖ Գործադիր Կոմիտեն որոշեց ընդլանել 2011 թ. Հայաստանի Բարձրագույն խմբի առաջնության կազմը և թույլ տալ «Շիրակ» թիմին մասնակցել վերը նշված առաջնությանը։


== Մասնակիցներ ==


=== Մարզահագուստ և հովանավորներ ===


== Աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. ffa.am


== Արդյունքներ ==


==== Առաջին շրջան ====
1«Իմպուլսը» իրականում «Կիլիկիային» պարտվել էր 2։3 հաշվով, սակայն ՀՖՖ կարգապահական կոմիտեն տեխնիկական՝ 0։3 հաշիվ պարտություն գրանցեց «Իմպուլսին»՝ պարզաբանելով, որ «Իմպուլս» թիմի կազմում խաղին մասնակցել է որակազրկված ֆուտբոլիստ՝ Գրիգոր Բալաբեկյանը։


==== Երկրորդ շրջան ====
1«Գանձասար»-«Կիլիկիա» խաղին չներկայանալու համար, ՀՖՖ կարգապահական կոմիտեն տեխնիկական՝ 0։3 հաշիվ պարտություն գրանցեց «Կիլիկիա» ֆուտբոլային ակումբին։


== Ռմբարկուներ ==


== Տես նաև ==
Հայաստանի Առաջին խումբ 2010
Հայաստանի ֆուտբոլի գավաթ 2010
Հայաստանի ֆուտբոլի Սուպերգավաթ 2010


== Արտաքին հղումներ ==
2010 թվականի Բարձրագույն խմբի բաժինը ՀՖՖ-ի պաշտոնական  կայքէջում (հայ.), (անգլ.), (ռուս.)


== Գրականություն ==
Մատթեոս Ուռհայեցի

Մատթեոս Ուռհայեցի (11-րդ դար, Ուռհա, Բյուզանդական կայսրություն - 1144, Ուռհա, Զանգիների ամիրայություն), հայ ժամանակագիր։


== Կենսագրություն ==
Ծնվել և ապրել է Եդեսիա քաղաքում, եղել վանական։ Հավանաբար զոհվել է Եդեսիա քաղաքի վրա Հալեպի Զանգի ամիրայի զորքերի գրոհի ժամանակ` 1144 թվականին։


== «Ժամանակագրություն» ==
Ենթադրվում է, որ «Ժամանակագրություն»-ը գրել սկսել է 1113 թվականին և շարունակել մինչև կյանքի վերջին օրերը։ Այն բաղկացած է 3 մասից։ Առաջինը (ընդգրկում է 952-1051 թվականների իրադարձությունները) շարադրված է գրավոր աղբյուրների, հիմնականում՝ Հակոբ Սանահնեցու «Ժամանակագրության» հիման վրա։ Երկրորդ մասի (1052-1101 թվականների իրադարձությունները) համար Մատթեոս Ուռհայեցին որպես աղբյուր օգտագործել է նաև ականատեսների պատմածները (մասամբ ինքն է ականատես)։ Այն ավարտել է 1128 թվականին։ Երրորդ մասը (1102-1137 թվականների իրադարձությունները), որը շարադրել է տասնամյա ընդմիջումից հետո, ամենաարժեքավորն է, որովհետև Մատթեոս Ուռհայեցին նկարագրել է իր ժամանակները։ «Ժամանակագրություն»-ում պատմվում է Բագրատունիների թագավորության, նրա կործանման, սելջուկների արշավանքների և նվաճումների, հայերի արտագաղթի, երկրից դուրս հայկական իշխանությունների հիմնադրման և օտարերկրյա նվաճողների դեմ նրանց պայքարի մասին։


== Աշխատություններ ==
Մատթէոս Ուռհայեցի, Ժամանակագրութիւն, Վաղարշապատ, 1898։
Մատթէոս Ուռհայեցի, Ժամանակագրութիւն, արևելահայերեն թարգմանությունը, ներածությունը և ծանոթագրությունները Հ. Բարթիկյանի, Երևան, 1973։
Անգլերեն թարգմանությունը տե՛ս Matthew of Edessa. The Chronicle. Transl. Ara Edmond Dostourian and Krikor H. Maksoudian, University Press of America, 1993. ISBN-10։ 0819189537


== Գրականություն ==
Մատթեոս Ուռհայեցի և պարոն Դյուլյորիե։ «Եւրոպա», 1851, № 6։
Պերպերեան Հ., Բնագրական քանի մը սրբագրութիւններ Մատթէոս Ուռհայեցիի Ժամանակագրութեան մէջ և Չմշկիկի կողմէ Աշոտ Ողորմածի ուղղուած նամակին վերջաբանը, - «Սիոն», 1950, էջ 54-57։
Բարթիկյան Հ. Մ., Ուռհայեցու երկում հանդիպող «Մարցէ» անվան մասին.- «Պատմա-բանասիրական հանդես», 1973, № 2, էջ 163-168։ Archived 2020-11-01 at the Wayback Machine.
Մաթևոսյան Ռ. Ի., Մատթեոս Ուռհայեցու «Պատմութեան» տարընթերցումները Բագրատունիների վերաբերյալ.- «Պատմա-բանասիրական հանդես», 1987, № 2, էջ 120-125։ Archived 2016-03-04 at the Wayback Machine.
Christopher MacEvitt, The Chronicle of Matthew of Edessa: Apocalypse, the First Crusade, and the Armenian Diaspora,- Dumbarton Oaks Papers, Vol. 61, (2007), pp. 157-181
Tara L. Andrews, Prolegomena to a critical edition of the Chronicle of Matthew of Edessa, with a discussion of computer-aided methods used to edit the text. DPhil. University of Oxford. 2009
Ստեֆանի Ռոմանով

Ստեֆանի Ռոմանով (անգլ.՝ Stephanie Romanov, հունվարի 24, 1969(1969-01-24), Լաս Վեգաս, Նևադա, ԱՄՆ), ամերիկացի դերասանուհի և ֆոտոմոդել։


== Կենսագրություն ==
Ստեֆանին ծնվել է 1969 թվականի հունվարի 24-ին Լաս Վեգասում։ 15 տարեկանից սկսել է իր մոդելի կարիերան։ Նա առավել հայտնի է «Անգել» ֆիլմում կերտած իր դերով։ Նկարահանվել է Ջո Քոքերի գովազդային վիդեոում։


== Անձնական կյանք ==
2001 թվականի դեկտեմբերի 26-ին ամուսնացել է պրոդյուսեր Նիք Վեկսլերի հետ։ 2005 թվականի հունիսի 1-ին ծնվել է նրանց առաջնեկը՝ Լիլի Անդրեա Ռոմանով Վեկսլերը։


== Ծանոթագրություններ ==


== Արտաքին հղումներ ==
Ստեֆանի Ռոմանովի կայքը  Internet Movie Database կայքում
Տայգրյան

Տայգրյան, գրաբար՝ Տայգրեան, գավառ Մեծ Հայքի Վասպուրական նահանգի կազմում։


== Տես նաև ==
Վասպուրական
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Պյալա (Կոլեժմայի վտակ)

Պյալա  (ռուս.՝ Пяла ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կոլեժմա գետի աջ ափին՝ 34 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001412102000007242
Հիդրոլոգիական ուսումնասիրությունների կոդը - 102000724
Ավազանի կոդը - 02.02.00.014
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լոմավրեն

Լոմավրենը հայաստանաբնակ գնչուների լեզուն է։ Տարածված է նաև այլ երկրների հայաբնակ վայրերում, որտեղ հայերի հետ ապրում են գնչուները, ինչպես Վրաստանը և Սիրիան են։ Ըստ 2004 թվականի տեղեկությունների խոսողների թիվը 50 է։
Բառապաշարը և հնչունակազմությունը հնդարիական ծագում ունեն։ Նաև լոմավրենը մեծ ազդեցություն է կրել հայոց լեզվից և քերականությունից։ Գնչուները օգտագործում են լոմավրենը, երբ որ չեն ուզում, որ շրջապատողները հասկանան, թե խոսքը ինչի մասին է։ Առօրյա կյանքում գնչուները օգտագործում են հայերենը, կամ շրջապատող բնակչության լեզուն։


== Տես նաև ==
Բոշաներ
Գնչուներ


== Ծանոթագրություններ ==
Սվոբոդ

Սվոբոդ (ռուս.՝ Свободь), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Օկա գետի աջ ափին 1178 կմ հեռավորության վրա։ Գետի երկարությունը 25 կմ է, ավազանի տարածքը 123 կմ2։ Գետի ակունքը սկսվում է Միտինկա գյուղում, Կալուգայի մարզում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000019616
Հիդրոլոգիական ուսումնասիրությունների կոդը - 110001961
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շեկ ինքնաթիռը

Շեկ ինքնաթիռը, 1975 թվականին նկարահանված հայկական ֆիլմ։


== Սյուժե ==
Հաջողակ թղթակից Զաքարը պատահաբար հանդիպում է զարմանալի շիկահեր մի աղջկա և ամբողջ օրը նրա հետ անցկացնում։ Աղջիկն ինչպես հայտնվել, այդպես էլ հանկարծակի անհետանում է՝ հերոսի հոգում անջնջելի հետք թողնելով։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Առնոլդ Աղաբաբով և Արկադի Հայրապետյան
սցենարիստ - Արնոլդ Աղաբաբով
օպերատոր - Ռուդոլֆ Վաթինյան
մոնտաժ - Հ. Մելքոնյան
երաժշտությունը - Ռ. Ամիրխանյան
դեկորացիաները - Ռաֆայել Բաբայան
հնչյունային օպերատոր - Ի. Օրդուխանյան


=== Դերասանական անձնակազմ ===
Կարեն Ջանիբեկյան - Զաքար
Լաուրա Վարդանյան - Նարա
Ս. Պերելադովա - Իյա
Արտյուշա Գյոդակյան - Սաքո
Վլադիմիր Մսրյան
Մարի Ռոզ Աբուսեֆյան
Ռ. Վարդանյան
Ա. Պապյան
Ա. Ղազարյան
Ք. Բարսեղյան
Ա. Հովհաննիսյան
Վ. Հակոբյան


== Տեխնիկական և այլ տվյալներ ==
Երկիրը Հայկական ԽՍՀ
Լեզուն հայերեն
Ֆիլմը գունավոր
Տևողություն - 67 րոպե, ժապավենի երկարությունը՝ 1859 մետր
Ձայնը - մոնո
Պրեմիերան կայացել է 13.05.1976


== Ծանոթագրություններ ==
Սոթքի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Սոթք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 39 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բերիլու (Մինաս Ժերայս)

Բերիլու (պորտ.՝  Berilo), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 12 790 մարդ՝ 2006 թվականի տվյալներով։ Գրավում է 586,752 կմ2 տարածք։ Բնակչության խտությունը կազմում է՝ 21,8 մարդ/կմ2։


== Պատմություն ==
Քաղաքը հիմնադրվել է 1963 թվականի մարտի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 146.635.720,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 11.387,41 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,680 (տվյալները ՄԱԿ-ի զարգացման ծրագրի)։
Բահայիների Սուրբ տոները

Ամբողջ տարվա ընթացքում տոնվում են ինը Սուրբ օրեր, որոնք նվիրված են Բահայի հավատքի պատմության մեջ հիշատակվող ամենակարևոր իրադարձություններին։ Այդ օրերին բահայիները հնարավորության սահմաններում պետք է խուսափեն աշխատելուց և ուսումնական հաստատություններ հաճախելուց։ Որոշ երկրներում Բահայի Սուրբ օրերը արդեն ճանաչվում են պետության կողմից `քրիստոնեական, հրեական, մահմեդական և բուդդայական կրոնական տոների հետ մեկտեղ։


== Տես նաև` ==
Բահայիների օրացույցը 
Բահայիների վարչակարգը
Բահայի օրենքները
Բահայի հավատը


== Հղումներ` ==
Տադե (գյուղ, Կոսե շրջան)

Տադե (էստ․՝ Tade), գյուղ Էստոնիայի Հարյումաա նահանգի Կոսե շրջանում։
2011 թվականի տվյալներով գյուղում բնակվում էր 88 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուրվոդոն

Կուրվոդոն (ֆր.՝ Courvaudon), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 211 մարդ, բնակչության խտությունը` 22.14 մարդ/կմ²։ Բնակավայրը զբաղեցնում է 9.53 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 23 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 140 աշխատունակ (15-64 տարեկան)  բնակիչ, որոնցից ակտիվ էին 116-ը, իսկ ոչ ակտիվները` 24։ Ակտիվության ցուցանիշը կազմում է 82,9 %։ 116 աշխատունակ մարդկանցից աշխատել է 108 անձ (64 տղամարդ և 44 կին)։ Գործազուրկ են եղել 8 անձ (2 տղամարդ և 6 կին)։ 24 անաշխատունակներից 6-ը եղել են աշակերտներ կամ ուսանողներ, 7-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ծանրամարտի Եվրոպայի առաջնություն 2010

Ծանրամարտի Եվրոպայի առաջնություն 2010, անցկացվել է 2010 թվականի ապրիլի 5-ից 11-ը Բելառուսի մայրաքաղաք Մինսկում։


== Մեդալակիրները երկամարտի արդյունքով ==


=== Կանայք ===


=== Տղամարդիկ ===


== Թիմային հաշվարկ ==


== Արդյունքներ ==


=== Կանայք ===


==== 48 կգ ====


==== 53 կգ ====


==== 58 կգ ====


==== 63 կգ ====


==== 69 կգ ====


==== 75 կգ ====


==== 75 կգ֊ից բարձր ====


=== Տղամարդիկ ===


==== 56 կգ ====


==== 62 կգ ====


==== 69 կգ ====


==== 77 կգ ====


==== 85 կգ ====


==== 94 կգ ====


==== 105 կգ ====


==== 105 կգ֊ից բարձր ====


== Ծանոթագրություններ ==


== Հղումներ ==
Российские штангисты напугали новым допингом
Փոխադրողը 2

Փոխադրող 2 (անգլ.՝ The Transporter 2), (ֆր.՝ Transporteur 2), ամերիկյան և ֆրանսիական համատեղ արտադրության մարտաֆիլմ է, որի պրեմիերան տեղի է ունեցել 2005 թ. օգոստոսին Ֆրանսիայում և սեպտեմբերին ԱՄՆ-ում։ Ֆիլմը 2002 թ. էկրան բարձրացած «Փոխադրողը» ֆիլմի շարունակությունն է։ Գլխավոր դերակատարը Ջեյսոն Սթեթհեմն է։


== Սցենար ==
Ֆրենկ Մարտինը տեղափոխվել է ԱՄՆ Ֆլորիդա նահանգի Մայամի քաղաք, որտեղ վարորդ է աշխատում Բիլինգս ընտանիքի համար։ Ֆրենկն ընկերացել է ընտանիքի երեխայի՝ վեցամյա Ջեք Բիլիգնսի հետ, ում դպրոց է տանում իր Audi A8 ավտոմեքենայով։
Բժիշկին հերթական այցի ժամանակ բժիշկի հագուստ հագած հանցագործների խումբը փորձում է Ջեքին վարակել։ Արդյունքում փոխհրաձգություն է սկսում, նրանք կարողանում են փախչել հանցագործներից։ Հանցագործների առաջնորդ Ջիանին, սակայն, ստիպում է տան մոտ հասած Ֆրենկին երեխայի հետ միասին հեռանալ երեխայի մորը՝ Օդրիին, թողնելով շփոթված վիճակում։ Ֆրենկին սպառնացել էին, որ զրահ ծակող փամփուշտով կսպանեն երեխային, եթե ավտոմեքենայով չհեռանա։ Օդրիի ամուսինը՝ Ջեֆը, կարծում է, որ Ֆրենկն առևանգել է երեխային։
Ֆրենկը ստիպված է լինում երեխային տանել հանցագործների մոտ։ Ավտոմեքենայի մոտ վերադառնալիս նա նկատում է ամրացված ռումբը և կարողանում է օդում հնարքի օգնությամբ ազատվել դրանից։ Բիլինգսները փրկագնի դիմաց հետ են ստանում Ջեքին, սակայն տեղյակ չեն լինում, որ երեխային մահացու վիրուսով են վարակել և որ նրա հետ շփվողները 24 ժամվա ընթացքում կմահանան։ Ֆրենկը գտնում է «բժիշկներից» մեկին, ներարկիչով ջուր ներարկում և խորամանկում, թե իբր վիրուսով է վարակել նրան։ Խուճապի մեջ ընկած ռուս «բժիշկը» շտապում է լաբորատորիա հակաթույնն ընդունելու համար։ Մարտինը հետևում է նրան և հայտնաբերում դեղը։
Այդ ժամանակ արդեն վարակված են լինում նաև Ջեքի հայրն ու մայրը։ Ջեֆ Բիլինգսը համաժողովի է մեկնում, որին մասնակցում են թմրանյութերի դեմ պայքարող կազմակերպությունների ղեկավարները։ Ֆրենկը հասկանում է, որ Ջեքի առևանգումն անհրաժեշտ էր նրա հորը վարակելու համար, որպեսզի նա էլ իր հերթին վարակի համաժողովի մասնակիցներին։ Ջիանիին վարձել էին կոլումբիական թմրակարտելները, որոնք ցանկանում էին վերացնել թմրանյութերի դեմ պայքարող կազմակերպությունների ղեկավարներին։
«Փոխադրողը» մեկնում է Ջիանիի տուն, որտեղ վերջինս ամբողջ հակաթույնը ներարկում է իրեն և փախչում։ Ջեքը լուծում է Լոլայի հարցերը, ինքնաթիռում հասնում Ջիանիին։ Կռվի ժամանակ օդաչուները սպանվում են, իսկ ինքնաթիռն ընկնում է օվկիանոսը։ Ֆրենկը Ջիանիին հանում է ջրից, որտեղ նրանց արդեն սպասում է ոստիկանությունը։ Բժիշկները Ջիանիի արյունից դեղամիջոց են ստեղծում, որը փրկում է վարակվածներին։


== Դերակատարներ ==


== Երաժշտություն ==
Alexandre Azaria - Naughty Girl
The Servant - Cells
Amen Birdman - Icarus
Sin & Oomph! - Painful (Morphium mix)
Alexandre Azaria - Main Theme
The Strays - Life Support
The Servant - Body
Grand National - Talk Amongst Yourselves
Alexandre Azaria - Kendo
Anggun - Saviour
Kate Nauta - Revolution
Mylo - Paris Four Hundred
Shakedown - Can You Handle it (Eraserhead mix)
The Cinematics - Chase
DJ Cam - DJ Premier remix-Voodoo Child
Alexandre Azaria - Jet Boxing


== Ծանոթագրություններ ==
Հարավային Ղազախստան

Հարավային Ղազախստան (ռուս.՝ Южный Казахстан) - Ղազախստանի տնտեսա-աշխարհագրական տարածաշրջան (մինչև այդ Ղազախական ԽՍՀ-ի)։ Երկրի ամենախիտ բնակեցված տարածաշրջանն է։ Այստեղ գտնվում է Ղազախստանի խոշորագույն քաղաքները՝ Ալմա Աթան և Չիմքենտը։ Ղազախստանում 1997 թվականինց անցած վարչա-տարածքային ռեֆորմից հետո Հարավային Ղազախստան տարածաշրջանի կազմի մեջ մտնում են հետևյալ մարզեր (արևելքից արևմուտք)՝ Ալմաթայի մարզ, Ժամբիլի մարզ,Հարավ-Ղազախստանյան մարզ և Կիզիլօրդայի մարզ։ Մինչև 1997 թվականը Հարավային Ղազախստանին վերաբերվում էր նաև այժմ կազմված Թալդի-Կուրգանի մարզը։
Հարավային Ղազախստանի տնտեսության հիմքը կազմում են թեթև և ծանր արդյունաբերության տարբեր ոլորտներ։ Մեղմ ձմռան պատճառով գյուղտնտեսությունը լավ զարգացված է և այդ պատճառով այստեղ աճում են բամբակ, բրինձ, բուրդ, հացահատիկ, միրգ, բանջարեղեն, ծխախոտի, խնձոր, խաղող, կանեփ և այլն։ Արդյունաբերական բաժնում ներկայացված են՝ գունավոր մետաղագործությունը, մեքենաշինությունը, գործիքաշինությունը, թեթև և սննդի արդյունաբերությանը, ձկնաբուծությունը, անտառաբուծությունը և անասնաբուծությունը։
Ռազդոլնոյեի շրջան

Ռազդոլնոյեի շրջան (ուկրաիներեն՝ Роздольненський район, Ղրիմի թաթարերեն՝ Aqşeyh rayonı), շրջան Ուկրաինայի Ղրիմի Ինքնավար Հանրապետությունում։
Ստեղծվել է 1923 թվականին։ Վարչական կենտրոնը՝ Ռազդոլնոե։


== Աշխարհագրություն ==
Շրջանի տարածքի մակերեսը կազմում է 1231 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 34345 մարդ։ Բնակչության խտությունը կազմում էր 27,9 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
ՋեյԱր Կաստրո

ՋեյԱր Կաստրո (անգլ.՝ JR Castro, օգոստոսի 12, 1989(1989-08-12), Լաս Վեգաս, Նևադա, ԱՄՆ), ամերիկացի երգիչ։


== Կարիերա ==
Կաստրոն իր երաժշտական կարիերան սկսել է որպես I-15 խմբի անդամ, որի մյուս անդամներն էին Դասն ու Ֆլեշը։ Նրանք որոշակի հաջողության ու ճանաչման հասան 2007 թվականին թողարկված իրենց «Lost In Love» սինգլի շնորհիվ, որը պրոդյուսերն է Polow da Don-ը։ 2007 թվականին խումբը նաև իր մասնակցությունն ունեցավ ամերիկացի ռեփեր Soulja Boy-ի «Soulja Girl» սինգլում, որը զբաղեցրեց 32-րդ հորիզոնականը Billboard Hot 100 հիթ շքերթում։
2015 թվականից Կաստրոն սկսեց հանդես գալ որպես անհատ կատարող։ Այդ տարվա հուլիսին թողարկվեց նրա «Get Home» կոչվող առաջին անհատական սինգլը, որում իրենց մասնակցությունն ունեն նաև ամերիկացի ռեփերներ Քիդ Ինկը և Քուեյվոն։ Այդ երգի համար նաև նկարահանվեց տեսահոլովակ, որի պերմիերան կայացավ նույն տարվա հոկտեմբերին։ «Get Home» երգը հորիզոնականներ զբաղեցրեց Billboard-ի հիթ շքերթներում։ 2015 թվականի ընթացքում Կաստրոն նաև համագործակցեց այնպիսի կատարողների հետ, ինչպիսիք են Փուշա Թի, YG, Սևին Սթրիթեր և այլք։


== Սկավառակագրություն ==


=== Սինգլներ ===
2015 - «Get Home» (Քիդ Ինկի և Քուեյվոյի մասնակցությամբ)
2016 - «FMN»
2016 - «Right Away»


== Ծանոթագրություններ ==


== Արտաքին հղումներ ==
Պաշտոնական կայք
Նիկոլայ Լերներ

Նիկոլայ Օսիպովիչ Լերներ (ռուս.՝ Николай Осипович Лернер, փետրվարի 19 (մարտի 3), 1877, Օդեսա, Խերսոնի նահանգ, Ռուսական կայսրություն - հոկտեմբերի 14, 1934(1934-10-14), Լենինգրադ, ՌԽՖՍՀ, ԽՍՀՄ), խորհրդային ռուս գրականագետ, գրականության պատմաբան և պուշկինագետ։


== Կենսագրություն ==
Հրեա գրող և պատմաբան (իդիշ և եբրայերեն), «Օդեսայի լրաբեր» խմբագրության աշխատակից Օսիպ Միխայիլովիչ (Իոսիֆա Իգուդի, Իոսիֆա-Լեյբա) Լերների որդին (1849 թ., Բերդիչև-1907 թ., Օդեսա) է, որը Օդեսայում ղեկավարել է «Լերների թատերախումբը»։ Մայրը իդիշով առաջին կին գրականագետներից մեկն էր՝ Մարիա Լերները (ի ծնե՝ Մարիամ Ռաբինովիչ (1860 թ., Քիշնև-1927 թ., Գերմանիա), արձակագիր և դրամատուրգ։ Քույրերը՝ դաշնակահար Թինա Լերները (1889 թ.-անհայտ է) և երգչուհի Վերա Լերներ (1879 թ.-անհայտ է)։
Ավարտել է Նովոռոսիսկի կայսերական համալսարանի իրավաբանական ֆակուլտետը, աշխատել է երդվյալ ատենակալ։ Համագործակցել է պատմական և գրական ամսագրերի հետ։
Ալեքսանդր Պուշկինի մասին բազմաթիվ ստեղծագործությունների հեղինակ է՝ «Ա. Ս. Պուշկին. Աշխատանքներ և օրեր» գիրքը, 1903 թ. (երկրորդ հրատարակությունը՝ «Պուշկինի գործերը և օրերը», 1910 թ.), «Պուշկինի արձակը» (1922 թ.) և «Պատմություններ Պուշկինի մասին» (1929 թ.), հոդվածներ, մեկնաբանություններ բանաստեղծությունների վերաբերյալ։ «Պուշկինի գործերը և օրերը» գրքի համար ստացել է Պուշկինի լիցեյան միության մրցանակ։
Բացի այդ՝ Լերները հոդվածներ է գրել Վիսարիոն Բելինսկու, Պյոտր Չաադաևի, Ապոլլոն Գրիգորևի, Նիկոլայ Լեսկովի, Աֆանասի Ֆետի մասին։
1931 թվականի մարտի 18-ին ձերբակալվել է հակահեղափոխական ագիտացիայի մեղանդրանքով, ինչպես նաև թանգարանային նմուշների գնման և արտասահման անօրինական տեղափոխելու համար։ Մարտի 21-ին գործը կարճվել է, մեղադրանքները հանվել են։ 1931 թվականի մայիսի 13-ին ազատվել է։


== Ծանոթագրություններ ==


== Գրականություն ==
Лернер, Николай Осипович // Еврейская энциклопедия Брокгауза и Ефрона. Санкт-Петербург, 1906-1913
Берков, Павел Наумович: Лернер Н. О. // Литературная энциклопедия (1929-1939): В 11 т. - [М.], 1929-1939. Т. 6. - М.: ОГИЗ РСФСР, гос. словарно-энцикл. изд-во «Сов. Энцикл.», 1932
Добровольская К. К. Лернер // Краткая литературная энциклопедия / Гл. ред. А. А. Сурков. - М.: Сов. энцикл., 1962-1978. Т. 4: Лакшин - Мураново. - 1967
Федотова М. А. Лернер Николай Осипович // Энциклопедия «Слова о полку Игореве»: В 5 т. - СПб.: Дмитрий Буланин, 1995. Т. 3. К-О. - 1995


== Արտաքին հղումներ ==
«Лернер, Николай Осипович»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Երրորդական ժամանակաշրջան

Երրորդական ժամանակաշրջան, երկրաբանական տերմին, երկրաբանական ժամանակագրության սանդղակի բաժին։ Կիրառել է անգլիացի երկրաբան Չ․ Լայելը, 1833-ին։ Աստիճանաբար դուրս է գալիս օգտագործումից։ Այժմ բաժանվում է նեոգենի և պալեոգենի։
Մեյդանջուղ

Մեյդանջուղ, գյուղ Արևմտյան Հայաստանում, Վանի վիլայեթի Թիմարի գավառում։ Գտնվում էր Արճակ լճից 6 կմ հյուսիս-արևմուտք, լեռնանցքում, 2202 մ բարձրության վրա։


== Պատմություն ==
1915 թվականին այստեղ տեղի են ունեցել ինքնապաշտպանական կռիվներ։


== Բնակչություն ==
XX դարի սկզբին ուներ 11 տուն հայ, 2 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սայրմե

Սայրմե (վրաց.՝ საირმე), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 81 մարդ։


== Ծանոթագրություններ ==
Սլավոնաֆիլներ

Սլավոնաֆիլներ, սլավոնասերներ, XIX դարի 40-50-ական թվականների ռուս, հասարակական և փիլիսոփայական մտքի ուղղություններից մեկի ներկայացուցիչներ, որոնք հանդես են եկել Ռուսաստանի պատմության զարգացման ու (սկզբունքորեն արևմտաեվրոպականեից տարբեր) յուրօրինակության հիմնավորմամբ։ Այդ յուրօրինակությունը, ըստ սլավոնաֆիլների, Ռուսաստանի պատմության մեջ դասակարգային պայքարի բացակայությունն էր, համայնական կարգի (հատկապես ռուս, հողային համայնքի) առկայությունը, ուղղափառ դավանանքը, որը ըստ նրանց միակ ճշմարիտ քրիստոնեությունն էր։ Սլավոնաֆիլների հայացքների մշակման գործում գլխավոր դերը խաղացին գրականագետներ, բանաստեղծներ ու գիտնականներ Ա․ Մ․ Խոմյակովը, Ի․ Վ․ Կիրեևսկին, Կ․ Սլավոնաֆիլներ Ակսակովը, Ցու․ Ֆ․ Սամարինը։ Նշանավոր սլավոնաֆիլներից էին Ա․ Ի․ Կոշելևը, Պ․ Վ․ Կիրեևսկին, Ի․ Սլավոնաֆիլներ Ակսակովը, Դ․ Ա․ Վալուևը, Ֆ․ Վ․ Չիժովը, Ի․ Դ․ Բելյաևը, Ա․ Ֆ․ Դիլֆերդինգը, Ավելի ուշ՝ Վ․ Ի․ Լամանսկին, Վ․ Ա․ Չերկւսսկին։ Դաղափարապես Սլավոնաֆիլներին մոտ էին գ ւողներ Վ․ Ի․ Դալը, Սլավոնաֆիլներ Տ․ Ակսակովը, Ա․ Ն․ Օստրովսկին, Ֆ․ Ի․ Տյուտչևը և ուրիշներ։ Սլավոնաֆիլների կենտրոնը 1840-ական թվականներին Մոսկվան էր։ Սլավոնաֆիլներ Ա․ և Ա․ Պ․ Ելագինների, Դ․ Ն․ և Ե․ Ա․ Սվերբեևների գրական սալոնները, որտեղ սլավոնաֆիլները շփվում և վիճում էին արևմտականների հետ։ Հրատարակել են ժողովածունէր ու պարբերականներ․ «Մոսկովսկիե սբորնիկինիկի» («Московские сборники», 1846-1847 և 1852 թվականներ) և այլ ժողովածուներ, «Ռուսկայա բեսեդա» («Русская беседа», 1856-1860 թվականներ), «Սելսկոյե բլագոուստրոյստվո» («Сельское благоустройство», 1858-1859 թվականներ) ամսագրերը և «Մոլվա» («Молва», 1857 թվական), «Պարուս» («Парус», 1859 թվական) թերթերը։ 1840-1850-ական թվականներին կարևորագույն հարցի՝ Ռուսաստանի պատմության զարգացման ուղու կապակցությամբ, սլավոֆիլները, ի հակադրություն արևմտականների, հանդես էին գալիս ընդդեմ Ռուսաստանի կողմից արևմտաեվրոպական քաղաքական կյանքի ձևերի և կարգերի յուրացման։ Սակայն կողմ էին բուրժուական բարեփոխումներ իրականացնելուն, ճորտատիրական իրավունքը «վերևից» վերացնելուն։ Սլավոնաֆիլները ակտիվորեն մասնակցել են 1861 թվականի գյուղացիական ռեֆորմի նախապատրաստմանը և անցկացմանը։ Սլավոնաֆիլները մեծ կարևորություն Էին տալիս հասարակական կարծիքին, պահանջում հրավիրել Զեմստվային ժողով (դումա], սակայն դեմ Էին սահմանադրությանն ինքնակալության որևէ ձևական սահմանափակման։ Սլավոնաֆիլները ձգտում էին վերացնել գրաքննության ճնշումը, հաստատել բաց դատ՝ բնակչությունից ընտրված ներկայացուցիչների մասնակցությամբ, վերացնել մարմնական պատիժը և մահապատիժը։ 1859-1861 թվականների հեղափոխական իրադրության տարիներին Սլավոնաֆիլների և արևմտականների հայացքները նշանակալիորեն մերձեցան։ Ետռեֆորմյան շրջանում, կապիտալիզմի զարգացման պայմաններում, սլավոնաֆիլությունը, որպես ոուս-սլավոնաֆիլների հասարակական մտքի ուղղություն, դադարեց գոյություն ունենալուց։ Սլավոնաֆիլների ուսմունքի պահպանողական գծերը հետագայում, այսպես կոչված, ուշ Սլավոնաֆիլներ, զարգացրին նացիոնալիզմի և համասլավոնության․ (պանսլավիզմ) ոգով։ Սլավոնաֆիլների գաղափարախոսության քննադատությամբ հանդես են եկել հեղափոխական-դեմոկրատներ Բելինսկին, Գերցենը, Օգարյովը, Չեռնիշևսկին, Դոբրոլյուբովը։
Միկոլաս Վայտկուս

Միկոլաս Վայտկուս (լիտ.՝ Mykolas Vaitkus, 27 հոկտեմբերի, 1883, Գարջայ — 20 մայիսի, 1973, Փրովիդենս, Ռոդ Այլենդ, ԱՄՆ), լիտվացի բանաստեղծ, դրամատուրգ։


== Կենսագրություն ==
Միկոլաս Վայտկուսը ծնվել է 1883 թվականի հոկտեմբերի 27-ին Լիտվայի Գարջայ քաղաքում։ Պալանգայում սովորել է նախագիմնազիայում, իսկ Լիեպայայում՝ գիմնազիայում։ 1903 թվականին ընդունվել է Կաունասի սեմինարիա։ Կրթությունը շարունակել է Սանկտ Պետերբուրգի Հոգևոր ակադեմիայում ու Ինսբրուկում։ 1909 թվականից հոգևոր ծառայություն է կատարել Տելշյայում։
1944 թվականի հոկտեմբերին փախել է Լիտվայից։ Ապրել է Ավստրիայում, Գերմանիայում, իսկ 1951 թվականից՝ ԱՄՆ-ում։ Մահացել է 1973 թվականի մայիսի 20-ին Փրովիդենս քաղաքում։


== Ստեղծագործություն ==
Միկոլաս Վայտկուսի առաջին բանաստեղծությունը տպագրվել է 1896 թվականին։ Միկոլաս Վայտկուսը՝ որպես բանաստեղծ, քնարերգակ է, որ սահմանափակվում է անձնական ապրումները պատկերելով։ Նրա ստեղծագործության մեջ նշանակալի տեղ ունեն նաև կրոնական տարրերը։ Վայտկուսը եղել է լիտվական «ազգային վերածննդի» ամենավառ ներկայացուցիչներից մեկը բանաստեղծ Մայրոնիսի հետ համատեղ։
Միկոլաս Վայտկուսի բանաստեղծությունները թարգմանվել են ռուսերեն Կոնստանտին Բալմոնտի կողմից։


== Մատենագրություն ==
Margumynai (բանաստեղծություններ, 1911)
Laimė (պոեմ, 1911)
Genijus ir meilė (պոեմ, 1912)
Šviesūs krislai (բանաստեղծություններ, 1913)
Upytė (պոեմ, 1914)
Brėkšta (պոեմ, 1919)
Liepsnelės (բանաստեղծություններ, 1920)
Žvaigždės duktė (դրամա, 1922)
Žaibas ir mergaitė (դրամա)
Vilnius mūsų (դրամա)
Tvanas (վեպ, 1925)
Nušvitusi dulkė (բանաստեղծություններ, 1933)
Vienatvė (բանաստեղծություններ, 1952)
Aukso ruduo (բանաստեղծություններ, 1955)
Nuošaliu taku (բանաստեղծություններ, 1956)
Alfa ir Omega (բանաստեղծություններ, 1963)
Šerkšno sidabras (բանաստեղծություններ, 1965)
Dienoraštis (բանաստեղծություններ, 1966).Հուշերի գրքեր.Mistiniame sode (1957)
Keturi ganytojai (1960)
Su Minija į Baltiją (1962)
Baltijos gražuolė (1963)
Šiaurės žvaigždė (1965)
Per giedrą ir audrą (1965)
Nepriklausomybės saulėj 1918—1940 m. (1968—1969).
Milžinų rungtynėse (1972)


== Աղբյուրներ ==
Литературной энциклопедии 1929—1939.


== Արտաքին հղումներ ==
Virginija Paplauskienė. Mykolo Vaitkaus asmenybė ir kūryba Archived 2013-06-18 at the Wayback Machine. (լիտվ.)
Mykolas Vaitkus(չաշխատող հղում) (գերմ.)
Թերեք (գետ)

Թերեք (վրաց.՝ თერგი, օսերեն՝ Терк, չեչեներեն՝ Терка, կաբ.-չերք.՝ Тэрч), գետ Վրաստանում և Ռուսաստանում։


== Անվանում ==
Անվանման առաջացումը կապում են բալկալերեն թերք «արագավազ, ուժեղ» բառի հետ։


== Աշխարհագրություն ==
Թերեք գետը սկիզբ է առնում Զիլգախոխ քաղաքից և թափվում է Կասպից ծով։ Գետը պատկանում է Կասպից ծովի ավազանին։ Գետի ափին են գտնվում Վլադիկավկազ, Բեսլան, Թերեք, Մայսկի, Մոզդոկ, Կիզլյար քաղաքները։


== Հիդրոգրաֆիա ==
Թերեք գետի երկարությունը կազմում է 623 կմ, ավազանի մակերեսը՝ 43200 կմ2 է։ Գետի ջրի ծախսը միջինում կազմում է 305 մ3։


== Վտակներ ==
Թերեք գետի վտակներն են ձախից՝ Գիզելդոն, Արդոն, Ուրուխ, Մալկա, աջից՝ Սունժա։ գետերը։


== Ծանոթագրություններ ==
Բերեզնյակի (գյուղ, Վյազեմսկի շրջան)

Անվան այլ կիրառումների համար տե՛ս՝ ԲերեզնյակիԲերեզնյակի (ռուս.՝ Березняки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 132 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոսկվիչ, իմ սեր

«Մոսկվիչ, իմ սեր» (ֆր.՝ Moskvich, Mon Amour, ռուս.՝ Москвич, Моя Любовь), հայ-ռուս-ֆրանսիական համատեղ արտադրության ֆիլմ փոքր մարդու մեծ ողբերգության մասին, նկարահանված 2012 թվականին։ Ֆիլմի նկարահանումները տեղի են ունեցել Հայաստանում, հիմնականում՝ Վարդենիսում։


== Սյուժե ==
Գյուղում ապրող Համոն ու նրա կինը Հայաստան են գաղթել Ադրբեջանի Լենինավան գյուղից։ Նրանք շատ սուղ պայմաններում են ապրում։ Ամիսը մեկ անգամ Համոն մեկնում է շրջկենտրոն՝ ստանալու Ռուսաստանում աշխատող որդու ուղարկած փոքրիկ գումարը։ Կյանքն անցնում է առանց արտասովոր բեկումների՝ միապաղաղ, անաղմուկ։ Ու հանկարծ Համոյի ականջով է ընկնում, թե հարևան Սոթք գյուղում ինչ-որ մեկը «Մոսկվիչ» է վաճառում։ Համոն շտապում է Սոթք՝ տեսնելու վաճառվող մեքենան։ Տերը համաձայնում է սպասել այնքան, մինչև որ Համոն բերի 800 դոլարը։ Երազանքն իրականություն դառնալու շեմին է։ Ծերունին համակվում է «Մոսկվիչ» ունենալու ցանկությամբ և 800 դոլարը ձեռք բերելը գերխնդիր դարձնում։ Հեռավոր գյուղում ապրող մարդու դրաման սկսվում է։ Բայց մի օր Համոն արթնանում է ու հասկանում, որ ժամանակն անցել է, իր ապրելու ժամանակը՝ նույնպես։
Իր փոքր երազանքի հետևից գնացող մարդու կերպարը ֆիլմում առանցքային է, իսկ մյուս հերոսները ձևավորում ու կառուցում են տրագիկոմիկ այն միջավայրը, կյանքը, մթնոլորտը, որտեղ հասունանում է երազանքն իրականություն դարձնելու գաղափարը։


== Գլխավոր դերերում ==
Համո-Մարտուն Ղևոնդյան
Հիլդա Օհանի


== Ծանոթագրություններ ==


== Արտաքին հղումներ ==
«Մոսկվիչ, իմ սեր». ֆիլմի պրեմիերա
Խերբեխելու

Խերբեխելու, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 38 կմ հարավ-արևելք, Արաքսի ակունքների տարածքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պարային երաժշտություն

Պարային երաժշտություն, պարը նվագակցող երաժշտություն։ Յուրաքանչյուր պարի համար (օրինակ, վալսի, մազուրկայի) ստեղծվում են երաժշտության բնույթով տարբեր պիեսներ, որոնց ռիթմական բանաձևն ու տեմպը համապատասխանում են տվյալ պարի շարժումներին։ Պարային երաժշտության հնագույն տարատեսակներից է։ ժողովվրդական պարային երաժշտություն լինում է վոկալ (գլխավորապես խմբերգային)՝ գործիքային նվագակցությամբ կամ առանց դրա, ինչպես և
գործիքային (տես Ստեղծագործություն ժողովրդական), ժողովրդական հենքով պրոֆեսիոնալ պարային երաժշտություն հիմնականում գործիքային է։ Պարերը, դրանց թվում պարահանդեսայինը (տես Հանդիսապարեր), թեթև, ջազային երաժշտության բաղկացուցիչ մասերից են։ Դեռևս հնուց պարերը հաճախ միավորվել են որոշակի սյուժեով պարային ներկայացման մեջ։ Պարային երաժշտություն բալետային երաժշտության ձևերից է։ 18-րդ դարից մինչև 20-րդ դարը արային երաժշտության կարևոր ճյուղն են կազմում ունկնդրման և ոչ թե պարերին նվագակցելու համար նախատեսված երկերը։
Մի քանի պարային պիեսների միավորումով կազմավորվել է գործիքային հնագույն սյուիտը, պարային պիեսը որպես մաս մտել է սոնատա-սիմֆոնիկ ցիկլի մեջ (մենուետը՝ 6ո․ Հայդնի, Վ․ Ա․ Մոցարտի, մասամբ Լ․ Բեթհովենի, վալսը՝ Պ․ Ի․ Չայկովսկու մոտ ևն)․ պարային ռիթմերը հաճախ օգտագործվում են դասական սիմֆոնիաների և այլ ցիկլային գործիքայիներկերի ֆինալներում։ 14-րդ դարի սկզբից առանձին պարային պիեսների բովանդակությունը խորացվել, բանաստեղծականացվել է, հասցվել համերգային կատարման բարձրարվեստ երկի մակարդակի (Ֆ․ Շոպենի վալսերը, մազուրկաներն ու պոլոնեզները), երբեմն՝ ձեռք բերել ծրագրային բնույթ (Վեբերի «Պարի հրավեր», Լիստի «Մեֆիստո- վալս» և այլն)։ Լայն տարածում են գտել նաև ժողովրդական պարերի բազմազան մշակումները (Բրամսի «Հունգարական պարերը», Գրիգի «Նորվեգական պարերը», Կոմիտասի դաշնամուրային պարերը ևն)։ Ժողովրդական պարի հիմքով ստեղծվել են ծավալուն եբաժշտական երգեր (Դլինկայի «Կամարինյան»-ը նվագախմբի համար և այլն)։


== Գրականություն ==
Ефименкова Б., Танцевальные жанры в творчестве замечательных композиторов прошлого и наших дней, М․, 1962․
Միխայիլ

Միխայիլ (ռուսերեն` Михаил)` ռուսական արական անուն է, համարժեք է հայկական Միքայել անվանը։ Հանդիսանում է ռուսական Միխայլով ազգանվան կազմարարը։


== Անունը կրողները ==
Միխայիլ Բոտվիննիկ•Михаил Моисеевич Ботвинник•խորհրդային շախմատիստ
Միխայիլ Բուլգակով•Михаил Афанасьевич Булгаков•ռուս գրող
Միխայիլ Բակունին•Михаил Александрович Бакунин•անարխիզմի տեսաբան
Միխայիլ Գորբաչով•Михаил Сергеевич Горбачов•1986-91 թթ. Խորհրդային Միության ղեկավար
Միխայիլ Գլինկա•Михаил Иванович Глинка•ռուս կոմպոզիտոր
Միխայիլ Գորշենյով•Михаил Юрьевич Горшенëв•րոք երաժիշտ
Միխայիլ Գասպարով•Михаил Леонович Гаспаров•ռուս գրականագետ
Միխայիլ Գերասիմով•Михаил Михайлович Герасимов•ռուս մարդաբան
Միխայիլ Եֆրեմով•Михаил Григорьевич Ефремов•խորհրդային գեներալ
Միխայիլ Զեմցով•Михаил Григорьевич Земцов•17րդ դարի ճարտարապետ
Միխայիլ Զոշչենկո•Михаил Михайлович Зощенко•ռուս արձակագիր
Միխայիլ Լերմոնտով•Михаил Юрьевич Лермонтов•(1814-41) ռուս բանաստեղծ, արձակագիր և նկարիչ
Միխայիլ Լոմոնոսով•Михаил Васильевич Ломоносов•18րդ դարի ռուս գիտնական և բնախույզ
Միխայիլ Լազարև•Михаил Петрович Лазарев•18րդ դարի ռուս ծովագնաց, ծովակալ
Միխայիլ Կուտուզով•Михаил Кутузов•(1745-1813) ռուս զորավար
Միխայիլ Կալատոզով•Михаил Константинович Калатозов•խորհրդային կինոռեժիսոր
Միխայիլ Կալինին•Михаил Иванович Калинин•(1875-1946) խորհրդային ժամանակների պետական գործիչ
Միխայիլ Կալաշնիկով(1875-1946 թթ.)•Михаил Калашников•ռուս խորհրդային զինագործ
Միխայիլ Կոզլովսկի•Михаил Иванович Козловский•18րդ դարի ռուս քանդակագործ

Միխայիլ Կոնովալով•Михаил Иванович Коновалов•19րդ դարի ռուս քիմիկոս
Միխայիլ Կեդրով(1893-1972)•Михаил Николаевич Кедров•ռուս խորհրդային ռեժիսոր և դերասան
Միխայիլ Կոլցով(1898-1942 թթ.)•Михаил Ефимович Кольцов•ռուս խորհրդային գրող
Միխայիլ Կարինսկի(1840-1917 թթ.)•Михаил Иванович Каринский•ռուս տրամաբան, մատերիալիստ փիլիսոփա
Միխայիլ Մատիւշկին•Михаил Афанасьевич Матюшкин•17-18րդ դարերի ռուս ռազմական գործիչ
Միխայիլ Միլիոնշչիկով•Михаил Дмитриевич Миллионщиков•խորհրդային գիտնական և հասարակական գործիչ
Միխայիլ Միխեև•Михаил Александрович Михеев•ջերմատեխնիկայի խորհրդային գիտնական
Միխայիլ Մասոն•Михаил Евгеньевич Массон•խորհրդային հնագետ և պատմաբան-արևելագետ
Միխայիլ Շուֆուտինսկի•Михаил Захарович Шуфутинский•հրեական ծագումով ռուս էստրադային երգիչ
Միխայիլ Պիոտրովսկի•Михаил Борисович Пиотровский•խորհրդային և ռուսական արևելագետ և պատմաբան
Միխայիլ Սալտիկով-Շչեդրին•Михаил Евграфович Салтыков-Щедрин•19րդ դարի ռուս գրող-երգիծաբան
Միխայիլ Սուսլով•Михаил Андреевич Суслов•խորհրդային պետական և կուսակցական գործիչ

Միխայիլ Սումգին(1843-1942 թթ.)•Михаил Иванович Сумгин•խորհրդային գիտնական
Միխայիլ Սպերանսկի(1772-1839 թթ.)•Михаил Михайлович Сперанский•ռուս պետական գործիչ, կոմս
Միխայիլ Վրուբել(1856-1910 թթ.)•Михаил Александрович Врубель•ռուս նկարիչ
Միխայիլ Թալ(լատիշերեն՝ Mihails Tāls)(1936-1992 թթ.)•Михаил Нехемьевич Таль•խորհրդային և լատվիացի շախմատիստ
Միխայիլ Թուխաչևսկի(1893-(սպանվել է)1937 թթ.)•Михаил Николаевич Тухачевский•խորհրդային ռազմական գործիչ, մարշալ
Միխայիլ Տիխոմիրով(1893-1965 թթ.)•Михаил Николаевич Тихомиров•ռուս պատմաբան
Միխայիլ Տիխոնրավով(1900-74 թթ.)•Михаил Клавдиевич Тихонравов•խորհրդային տիեզերագնացության կոնստրուկտոր


== Ծանոթագրություններ ==
Լուսնի մագնիսական դաշտ

Լուսնի մագնիսական դաշտը վերջին 20 տարիների ընթացքում ակտիվորեն ուսումնասիրվում է մարդու կողմից։ Լուսինը զուրկ է երկբևեռ դաշտից։ Դա է պատճառը, որ միջմոլորակային մագնիսական դաշտը չի նկատում Լուսինը և մագնիսական ալիքները ազատ անցնում են արբանյակի միջով։ Լուսնի վրա հայտնաբերել են 2 տիպի դաշտ՝ մշտական և փոփոխական։
Մշտական դաշտերը առաջանում են մագնիսացված ապառաժների մակերեսից։ Դրանք արագ տեղափոխվում են մի կետից մյուսը։ Փոփոխական դաշտերը առաջանում են լուսնի ընդերքում՝ միջմոլորակային դաշտերի հաշվին։
Գոյություն ունի 2 վարկած լուսնի մագնիսավորման մասին՝ 

տիեզերական մարմինների բախման հետևանքով առաջանում են մագնիսական դաշտեր,
արբանյակի մագնիսական դաշտի առաջացման պատճառը նախկինում Երկիր մոլորակի հեղուկ միջուկն է։Հետագայում բացահայտվեց նոր վարկած։ Ըստ վարկածի՝ «Նախաերկիր»-ը բախվեց մեկ այլ մոլորակի հետ և նրանից պոկվեց մի կտոր, որը էլ դարձավ Լուսին արբանյակը։


== Աղբյուր ==
https://ru.wikipedia.org/wiki/Магнитное_поле_Луны
40 (ֆիլմ, 2007)

Անվան այլ կիրառումների համար տե՛ս՝ 40 (այլ կիրառումներ)«40», ռուսական գեղարվեստական ֆիլմ՝ հիմնված Ռամիզա Ֆատալիևի «Պավելեցկի կայարան» պատմվածքի վրա։


== Սյուժե ==
Ռուսական հատուկ ծառայություններից մեկի սպա Ստիչկինին անարդարացիրորեն մեղադրում են հանձնարարված առաջադրանքի ձախողման համար։ Դրանից հետո սպան, ստիպված է լինում անցնել թոշակի, մնում է առանց աշխատանքի, իսկ հետագայում նաև առանց հարսնացուի։
Միայն թե, հենց առաջանում է ահաբեկչության վտանգ, նախկին կառավարությունը հիշում է շնորհազրկված հերոսին, ով լավագույնն էր իր մասնագիտության մեջ։ Իհարկե, այդ իրավիճակում Ստիչկինը, ով աշխատում է արդար ճանապարհով, իր պատիվը գցում է երկրորդ պլան և շտապում օգնելու հրամանատարությանը։ Նրա առաջ դնում են առաջադրանք․ մեկ ժամվա ընթացքում գտնել «մահապարտին», ով գնացքով տեղափոխում է պայթուցիկ նյութեր Պավալեցկի կայարանից դեպի Դոմոդեդովո օդանավակայան։


== Դերերում ==


== Նկարահանող խումբ ==
Սցենարի հեղինակ- Ռամիզզ Ֆատալիև
Ռեժիսոր- Ալեքսանդր Գալիմին


== Տեխնիկական տեղեկություններ ==
Գունավոր, ձայնային,
Պրեմերիան կինոթատրոններում՝ 5 հուլիսի 2007 թվականի, հեռուստատեսութունում՝ 13 հոկտեմբերի 2007 թվական («Առաջին ալիք»)։


== Հետաքրքիր փաստեր ==
Ֆիլմը նկարահանել են ЭМ2 գնացքում։ Բայց, ինչպես երևում է, մի քանի մասերում գնացքի համարը ЭМ2-031- ից փոխվում է ЭМ2И-001- ի։
Նկարահանումների ժամանակ գնացքը շարժվել է Ռուսաստանի երկաթուղային տրանսպորտի գիտահետազատական համալսարանի մոտով։
Որոշ սերիաներ նկարահանվել են Ռախմանովո գյուղի մոտակայքում։
Ֆիլմում ցուցադրվում են պահեր, որտեղ կապիտանը հիշողությամբ սկանավորում է խանութների և վագոնների տարածքը։ Բայց այդպիսի պատկերի համար նա պետք է սողար ամբողջ գնացքը ծնկաչոք։ Իրականում նա քայլում էր ուղիղ, հազվադեպ կռանում էր, որպեսզի նայի վագոնների տակ։


== Արտաքին հղումներ ==
timeout.ru Archived 2008-10-29 at the Wayback Machine.
(2595) Գուդիաշվիլի

(2595) Գուդիաշվիլի (անգլ.՝ Gudiachvili), աստերոիդ աստերոիդների հիմնական գոտում։ Հայտնաբերվել է 1979 թվականի մայիսի 19-ին Ռիչարդ Վեստի կողմից Լա Սիլյայում։
Միջին հեռավորությունը Արեգակից կազմում է 2,784651 ա. մ., առավելագույնը մոտենում է 2,3802 ա. մ. հեռավորության վրա և հեռանում 3,1891 ա. մ.։ Արեգակի շուրջ մեկ ամբողջական պտույտ է կատարում 1697,28 երկրային օրվա ընթացքում, իր ուղեծրով շարժվելով միջինում 0,212104 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,87° անկյուն։
Գուդիաշվիլի աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2595) Գուդիաշվիլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տիգրան Աբգարյան

Տիգրան Թադևոսի Աբգարյան (օգոստոսի 20, 1877(1877-08-20), Նոր Ջուղա, մարզ 5, Սպահան, Իրան - հոկտեմբերի 31, 1950(1950-10-31), Նոր Ջուղա, մարզ 5, Սպահան, Իրան), հայ բանասեր, հրապարակախոս։


== Կենսագրություն ==
Ծնվել է Նոր Ջուղայում։ Կրթությունն ստացել է ծննդավայրի կաթոլիկ վարժարանում, ապա՝ Կենտրոնական ազգային վարժարանում։ Երկար տարիներ որպես ուսուցիչ աշխատել է նույն դպրոցում։ Աշխատակցել է «Նոր Դար», «Մշակ», «Մուրճ», «Տարազ», «Նոր Ջուղայի լրաբեր», «Հովիտ» և այլ պարբերականների։
Գրել է երկու հատորանոց մի աշխատություն Նոր Ջուղայի ժողովրդական բանահյուսության մասին, ինչպես նաև «Նոր Ջուղայի դպրոցները» (1914), «Նոր Ջուղայի թատրոնն ու երաժշտությունը» և այլն։
Օգտագործել է Լռիկ-Մնջիկ, Ծխական, Տ. Ա. ծածկանունները։


== Ծանոթագրություններ ==
Օրերո

Օրերո (իտալերեն՝ Orero), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 576 մարդ (2008 թվականի տվյալներով)։ Բնակչության խտությունը՝ 36 մարդ/կմ²։ Տարածքը՝ 16 կմ²։ Փոստային ինդեքս՝ 16010։ Հեռախոսային կոդ՝ 010։
Բնակավայրի հովանավորողն է համարվում Սուրբ Մադոննա դի Կարավաջիո Է Մադոննա դել Կարմինե։


== Ժողովրդագրություն ==
Բնակչության դինամիկա.


== Կոմունայի վարչակազմ ==
Հեռախոսահամար՝ 0185 354988
Էլեկտրոնային փոստ՝ sindaco@comune.orero.ge.it
Պաշտոնական կայք՝ http://www.comune.orero.ge.it/


== Արտաքին հղումներ ==
Պաշտոնական կայք (իտալ.)
Վիճակագրության Ազգային ինստիտուտ  (իտալ.)
http://www.istat.it/english/ Archived 2009-12-07 at the Wayback Machine.
Մուրավկա (գյուղ, Կրասնոարմեյսկի շրջան)

Մուրավկա (ուկրաիներեն՝ Муравка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Մուրավկա գյուղում բնակվում էր 208 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)